Тома Ст. Томов
Вместо предговор

chitanka.info

Поемата за моя Сид, издадена от Българската академия на науките в своя цялостен обем (увод, текст с насрещен превод, бележки, речник и библиография) за пръв път в България, е от особено значение за българската културна общественост.

Подобно на своята посестрима Песента за Роланда, издадена от Софийския университет преди 40 години,[1] сега Поемата за моя Сид излиза на бял свят и се явява в своя пълен облик.

Обширният историко-литературен увод към поемата излезе в отделна книжка през 1980 г.[2] Затова в сегашното издание този увод е даден в съкратена форма.

Поемата за моя Сид заедно с Песента за Роланда откриват бляскаво епохата на романския героичен епос. Създали литература в многобройни издания, изследвания, тълкуване и разпространение (вж. библиографията на това издание), те и досега са предмет на нови занимания. Тяхната слава е неувяхваща, както е неувяхващ споменът за техните герои.

България обича и цени старинните епични поеми и, като представя сега на българския читател испанската Поема за моя Сид, тя се приобщава така към световната култура.

[1] Песента за Роланда според Оксфордския ръкопис Dygby 23. Увод, текст и превод с 12 факсимилета, бележки, речник и показалец на собствените лични и местни имена, от проф. Тома Ст. Томов. С, 1942. 480 с. Жалко, че това добре стъкмено и пълно издание на прекрасната старофренска поема не видя своето второ появяване пред любознателната публика. ↑

[2] Поемата за Сид. Историко-литературен очерк. С, 1980. 100 с. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.